   ڪراچي (ويب ڊيسڪ) قومي ڪرڪيٽر اسد شفيق جي نالي سان جعلي سوشل ميڊيا اڪائونٽ تان فنڊ ريزنگ جو انڪشاف ٿيو آهي. اسد شفيق جاري ڪيل هڪ ويڊيو بيان ۾ چيو آهي ته مون کي هڪ دوست ٻڌايو ته منهنجي نالي سان انسٽاگرام اڪائونٽ تي عطيا گڏ ڪرڻ لاءِ بيٽون کپايون پيون وڃن، جنهن ۾ ماڻهو حصو به وٺي رهيا آهن. سندس چوڻ هو ته منهنجو ڪو انسٽاگرام اڪائونٽ ناهي ۽ نه ئي ڪا فنڊ ريزنگ مهم هلائي رهيو آهيان، تنهن ڪري شهرين کي اپيل آهي ته اهي مهم جو حصو نه بڻجن.